Omar Mustapha Ong

Omar Ong merupakan rakyat Malaysia yang bekerja sebagai pengarah di dalam Lembaga Pengarah, Petronas. Beliau merupakan ahli lembaga pengarah bebas bukan eksekutif Petronas. Beliau merupakan pembantu kepada Perdana Menteri Malaysia ke-6, Datuk Seri Najib Razak semasa Najib memegang jawatan Timbalan Perdana Menteri Malaysia.

Latarbelakang 
Beliau merupakan anak kepada Mustapha Ong, setiausaha sulit kepada bekas Menteri Penerangan yang paling lama, Tan Sri Mohamad Rahmat dan pernah berkhidmat di dalam bidang diplomatik di New York  dan Brazil.

Kerjaya 
Omar bermula sebagai eksekutif di Petronas bermula Februari 16, 1995 dan kemudian berpindah ke Perbadanan Pembangunan Multimedia (MDC)  pada Februari 1, 1997 hingga Mac 31, 2000. Selepas itu, beliau berpindah McKinsey & Co, London tetapi berpengkalan di Kuala Lumpur. Pada Februari 2002, Omar menubuhkan Ethos & Co.

Kontroversi 
Pada bulan Februari 2004, beliau telah dilantik menjadi Pegawai Khas 1 kepada Timbalan Perdana Menteri pada masa itu dan satu perjanjian penyelesaian telah ditandatangani pada bulan Mei 2005 dan beliau mesti berkhidmat dengan kerajaan Malaysia bagi satu tempoh selama 4 tahun 10 bulan, yana mana ia mengingkari perjanjian biasiswa yang menghendaki beliau berkhidmat selama 10 tahun.

Pada 30 Mac 2010, Datuk Seri Anwar Ibrahim mendakwa Omar Musthapha Ong bertanggungjawab membawa APCO Worldwide sebagai konsultan imej dan komunikasi kepada kerajaan Malaysia. Ia sebagai penjelasan yang dituntut oleh ahli Parlimen Kota Belud, Datuk Abdul Rahman Dahlan. Pada 22 Mac 2010 Anwar mendakwa konsep 1Malaysia diciplak dari slogan 1Israel.

Pada 28 Julai 2009 perkhidmatan Apco telah diperkenalkan oleh Omar Mustapha Ong melalui syarikat perunding beliau, Ethos & Company. Pada 4 Ogos 2009 perjanjian perkhidmatan dengan APCO disaksikan oleh Setiausaha Akhbar Perdana Menteri, Tengku Datuk Sharifuddin Tengku Ahmad.

Rujukan

Eksekutif perniagaan Malaysia